**КЫРГЫЗ РЕСПУБЛИКАСЫНЫН БИЛИМ БЕРҮҮ ЖАНА ИЛИМ МИНИСТРЛИГИ**

 **ОШ МАМЛЕКЕТТИК УНИВЕРСИТЕТИ**

**Чыгыш таануу жана тарых факультети**

“БЕКИТЕМИН”

Чыгыш таануу жана тарых факультетинин деканы

\_\_\_\_\_\_\_\_\_\_\_\_\_т.и.к., доцент Арстанов С.А.

2020-ж. “\_\_ ” \_\_\_\_\_\_\_, Протокол №\_\_\_

Социалдык-экономикалык билим берүү багытынын (тарых профили) бакалавр

программасында өтүлүүчү адаптациялык-педагогикалык практикасынын

 ПРОГРАММАСЫ

 Ош-2020

Адаптациялык-педагогикалык практиканын программасы Чыгыш таануу жана тарых факультетинин Жалпы тарых жана ТОУ каферасынын кеңешинин чечими менен бекитилди.

Протокол №6

Түзүүчүлөр:

т.и.к., профессор Кадыров Т.Д.

т.и.к., доцент Жумашова Г.С.

окутуучу, Рыскулова К.Р.

 Бул программа КРнын “Билим берүү жөнүндөгү” мыйзамынын, жогорку профессионалык билим берүүнүн социалдык-экономикалык билим берүү багыты (тарых профили) боюнча бакалавр баскычындагы адистерди даярдоо программасынын мамлекеттик стандартынын жана ОшМУнун “Практикаларды өткөрүүнүн тартиби жөнүндөгү жобосунун” негизинде иштелип чыкты.

 1.**Жалпы жоболор**

1.1. Педагогикалык практика боюнча Жобо (мындан кийин Жобо) Ош МУнун педагогикалык адистиктердеги студенттеринин практикасын уюштуруунун жана ишке ашыруунун жолдорун, формаларын, укуктарын, милдеттерин аныктайт.

1.2. Жобо КРнын “Билим берүү жөнүндөгү, “ Мугалимдин статусу жөнүндөгү” мыйзамдарынын, КРнын “ Эмгек Кодексинин ” (2014-ж.), КРнын жогорку кесиптик билим берүүнүн мамлекеттик билим берүүчүлүк стандартынын (2015-ж.), Ош Мунун Уставынын, Ош МУнун 2019-2024-жылдары өнүктүрүү КОНЦЕПЦИЯСЫНЫН ( 2019-ж.), Ош МУнун бакалавр окуу формасындагы студенттердин педагогикалык практикасынын программасынын (2015-ж.), Ош МУнун №6, №22-бюллетендеринин негизинде иштелип чыкты.

1.3. Педагогикалык практика жогорку педагогикалык билим берүүнүн негизги билим берүүчүлүк программасынын бир бөлүгү катары эсептелинет. Практиканын максаты, милдеттери, көлөмү КРнын жогорку кесиптик билим берүүнүн мамлекеттик стандартында жана Ош МУнун бакалавр формасындагы студенттердин педагогикалык практикасынын программасында аныкталып көрсөтүлгөн.

1.4. Педагогикалык практика өлкөнүн түрдүү типтеги жалпы орто билим берүү жана спецификасына карата мектепке чейинки билим берүү мекемелеринде өткөрүлөт.

1.5. Жогорку кесиптик билим берүүнүн мамлекеттик стандартынын негизинде педагогикалык практиканын төмөндөгүдөй структурасы көрсөтүлгөн: адаптациялык- педагогикалык (3 кредит), кесиптик-базалык (9 кредит), кесиптик-профилдик (16 кредит).

**2.Практиканын максаты, милдеттери жана мазмуну**

Педагогикалык практика жогорку квалификациядагы мугалим адистерди даярдоо процессинде негизги орунду ээлейт. Компетенттүү адистерди даярдап чыгуу бүгүнкү күндө коом тарабынан жогорку окуу жайларынын алдына коюлган талаптардан болуп калды. Өзүнүн тандаган кесибин жан дүйнөсү менен сүйгөн, билимдүү жана практикалык ык, машыгууга ээ болгон адистер гана мезгилдин талаптарына жооп бере ала тургандыгын турмуш өзү көрсөтүп турат. Мына ушундай адистерди даярдап чыгууда педагогикалык практиканын ролуна, анын уюштурулушуна жана бийик деңгээлде өтүлүшүнө өкмөт, министрлик тарабынан көңүл бурулуп, урунтуу иштер жүргүзүлүп жатат. 2015-жылы КРда иштелип чыккан мамлекеттик билим берүү стандартында адистерди даярдоодо педагогикалык практикалардын ролуна өзгөчө басым жасалып, практиканын үч түрү окуу пландарына киргизилген. 2-курста адаптациялык-педагогикалык практика окуу планына 3 кредиттик б.а. 90 сааттык көлөмдө, 3-курста кесиптик- базалык (9кредит, б.а. 270 саат), 4-курста кесиптик- профилдик (16 кредиттик, 480 саат) практикалар пландаштырылган. Билим берүү стандартында кээ бир адистиктер боюнча өзгөчөлүгүнө жараша студенттин практикалык ык,машыгуусун калыптандыруу максатында практиканын түрлөрү пландаштрылышы көрсөтүлгөн.

**Педагогикалык практиканын жалпы максаты**-болочок мугалимдин окуу жайында теориялык жактан алган кесиптик жана адистик билимдерин практикада бышыктоо жана анын кесиптик-педагогикалык багытын калыптандыруу.

**Педагогикалык практикалардын функциялары:** педагогикалык практика адаптациялык, билим берүүчүлүк, тарбиялык, өнүктүрүүчүлүк, диагностикалык функцияларды аткарат.

**Адаптациялык функцияда** – студент жалпы билим берүүчү мекеме менен гана таанышпастан, балдарга жана педагогикалык процесстин ритмине көнө баштайт, мектеп ичиндеги мамиле менен байланыштар системасын түшүнөт. Ал педагогикалык коллектив менен мамиле түзүп, педагогикалык иш-аракеттин кубанычы менен бардык кыйынчылыгына өз көзү менен күбө болот.

**Билим берүүчүлүк функцияда** – негизи педагогикалык билим менен ыкмаларды иштеп чыгуу, идеялык элестетүүлөрдүн реалдуу системага багыт алууга жана болочок мугалимдин көз карашын педагогикалык аңсезимге калыптандырган процесс жүрөт.

**Тарбиялоочу функцияда** – эгерде студент өз ишин мыкты билген, кесибинин устаты болгон усулчунун, мектеп мугалиминин жетекчилиги астында иштей турган болсо анын ишинин сапаты, жыйынтыгы сыяктуу эле жекече инсандык мүнөз түптөлөт. Мектептеги жалпы атмосфера практика менен студенттерге болгон мамиле, практика жетекчилигинин стили, экинчи тараптан мектептин педагогикалык кадрлары чоң роль ойнойт.

**Өнүктүрүүчү функцияда** – студент практиканын жүрүшүндө инсан катары дараметин өстүрөт. Ал жеке эле жашоо-турмуштук тажрыйба топтоо менен сергек жашоого багыт албастан, мугалим катары ой жүгүртүп, анын ишке болгон жоопкерчилиги да өсөт.

 **Диагностикалык функцияда** – студент практика учурунда балдар, окуучулар, устат, жетекчилик, ата-энелер менен маектешүүдөгү өзүнүн эмоционалдуу абалына баа бере алат. Чыныгы педагогикалык иш-аракеттин жүрүшүндө болочок педагог мугалимдик кесиптин маңыз-мазмуну менен таанышып, өзүнүн кесиптик дараметин аңдап биле алат.

 **Адаптациялык-педагогикалык практика 2-курс**

**Адаптациялык-педагогикалык практиканын максаты** - болочок мугалимдерди кесиптик-практикалык жактан даярдоо жана алардын кесиптик- педагогикалык багытын калыптандыруу.

**Адаптациялык-педагогикалык практиканын милдеттери:**

- болочок мугалимди билим берүү системасынын жана билим берүү мекемелеринин окууң-тарбия процесси менен тааныштыруу;

- мектептен жана класстан тышкаркы тарбиялык иштердин уюштурулушу менен тааныштыруу;

-окуу-тарбия иштерин бийик деңгээлде өткөрүү үчүн керек болгон кесиптик ык, машыгууларды калыптандыруу максатында студенттерди мектептеги түрдүү тарбиялык жана практикалык иш-аракеттерге катыштыруу;

 - педагогика, психология предметтери боюнча теориялык алган билимдердин мектеп практикасында ишке ашырылышын окуп үйрөнүү;

- мектеп админстрациясынын, класс жетекчилердин функционалдык милдеттери менен таанышуу;

 - өзүнүн тандап алган адистиги боюнча мектептерде өтүлүүчү предметтердин мазмуну, милдеттери, окутуу өзгөчөлүктөрүн үйрөнүү;

- 2

- класс коллективин, андагы окуучулардын бири-бирине болгон мамилелерин, жекелик өзгөчөлүктөрүн, сабакка кызыгуусун, мугалимдерге болгон мамилелерин окуп үйрөнүү жана анализ берүү;

- ата-энелер менен иштөөнүн өзгөчөлүктөрүн окуп үйрөнүү;

 -окуучулардын күндөлүктөрүн жана дептерлерин текшерүүгө катышуу;

 - алдыңкы педагогикалык тажрыйбалар менен таанышуу

- “Мугалимдин социалдык – педагогикалык портретин” жана окуучунун психологиялык- педагогикалык мүнөздөмөсүн түзүү боюнча кээ бир илимий изилдөөчүлүк иштерди жүргүзүү;

 - кесиптик -өздүк өнүгүүнүн планын иштеп чыгуу;

 **3.Практиканы уюштуруу**

Адаптациялык-педагогикалык практика эки жумалык (12 күндүк) тартипте уюштурулат. Адаптациялык-педагогикалык практика жогорку профессионалдык билим берүүнүн мамлекеттик стандартынын талаптарына ылайык уюштурулат жана болочок адистерди даярдоо программасын үзгүлтүккө учуратпай өткөрүлөт.

Адаптациялык-педагогикалык практикасы жогорку квалификациялуу адистерди даярдоо процессинин ажырагыс бөлүгү болуп эсептелет жана студенттер окуучулар менен жакындан иштөө ыкмаларын үйрөнүүнү максат кылат.

Адаптациялык-педагогикалык практикасын өтүү бакалавр академиялык даражасына ээ болуучу студенттердин окуу планындагы теориялык дисциплиналар сыяктуу эле милдеттүү болуп саналат. Адаптациялык-педагогикалык практикага жөнөтүү алдында факультетте багыт берүүчү конференцияны өткөрүү жана адаптациялык-педагогикалык практиканын мазмуну, милдеттери менен тааныштыруу. Мектептерге алып баруу; мектеп админстрациясы менен пикир алмашуу; алардын функционалдык милдеттери менен таанышуу. Класстарга бөлүштүрүү.

Практиканы өтүү учурунда студент мектептин окутуучуларынын алдыңкы иш тажрыйбаларын үйрөнүүгө жана кабыл алууга кызыкдар болуусу шарт.Студенттерди жогорку деңгээде даярдоодо талапка ылайык профессионалдык ишмердүүлүктү калыптандыргандыктан, окуу процессинин бири болуп саналат. Студенттер мектептеги окуу-тарбия процесси, класстан тышкаркы тарбиялык иштердин уюштурулушу менен таанышуу, жалпы билим берүүчү мекемелерде тарбиялык иштерди жүргүзүү боюнча алгачкы практикалык көндүмдөрүнө ээ болушат.

 **Адаптациялык-педагогикалык практиканын мазмуну:**

-Бөлүнгөн класстын документациясын окуп үйрөнүү;

-окуучулардын өздүк делолору, класстык журналы, күндөлүк ж.б.

-Окуучулардын социалдык абалына, жетишүүсүнө, тартибине анализ жасоо;

-Социалдык педагогдун ишинин мазмунун окуп үйрөнүү.

-Класстагы окулуучу предметтик сабактарга катышуу;

-Окуучулардын сабакка болгон мамилелерине педагогикалык-психологиялык анализ жасоо;

 -Класстагы тарбиялык сааттардын өтүлүшүнө катышуу жана аны өтүүнүн методикасы менен таанышуу;

-Бир тарбиялык сааттын план-конспектисин даярдоо жана расписание боюнча өтүү;

Класс жетекчисинин ата-энелер менен иш алып баруусунун өзгөчөлүктөрүн жана методикасын окуп үйрөнүү;

-Ата-энелер комитеттеринин иш планы, жасаган иштери менен таанышуу;

 -Мектептеги өзүнүн адистиги боюнча өтүлүүчү сабактарга катышуу, анын өзгөчөлүктөрүн окуп үйрөнүү;

-Предметтик мугалимдер менен аңгемелешүү, өзүнүн тандап алган адистигине баа берүү; -окуучулар арасындагы терс көрүнүштөр боюнча кандайча иш чаралар жүргүзүлүүдө, аларга анализ берүү;

-Мектепте жана мектептен сырткары өтүлүүчү маданий-спорттук иштердин жүрүшүнө анализ;

-Окуучулардын андай иш-чараларга болгон мамилелерине байкоо жүргүзүү;

 -Планда көрсөтүлгөн иш чаралардын аткарылышына анализ;

- Адаптациялык практиканын жыйынтыгы боюнча отчет жазуу.

 **4. Практикага жетекчилик кылуу**

Студенттердин адаптациялык-педагогикалык практикасына “Жалпы тарых жана ТОУ” кафедрасынын окутуучулары жетекчи боло алат.

Студенттердин адаптациялык-педагогикалык практикасында таанып билүүчүлүк ишмердүүлүгүн активдештирип, окутуунун заманбап, илимий жактан негизделген технологиялары аркылуу билим берүү процессин окуучулардын жетишкендиктерине, керектөөлөрүнө ылайык пландаштыруу жана ишке ашырууга, өзүнүн оозеки жана жазма кебин мамлекеттик жана расмий тилдерде логикалык жактан так, түшүнүктүү, аргументи менен түзүү жөндөмүн үйрөтөт.

Студент –практиканттын иштерин баалайт жана анализдейт.

Студенттердин адаптациялык-педагогикалык практикасынын отчеттук документтерин баалап жана анализдеп кабыл алат.

Студенттердин толук кандуу практикалык жана теориялык жактан калыптанышына суну пикирлерин айтып, өз салымын кошот.

Практиканын жүрүшүндө студент өз милдетин аткарбаса, мектеп дисциплинасын одоно бузуулар болгон болсо өз мөөнөтүндө кафедра башчыга кабарлайт.

 **5.Студент-практиканттардын укуктары жана милдеттери**

**Практиканттын милдеттери:**

• практиканын программасында көрсөтүлгөндөй мектептин жана кафедра тарабынан берилген тапшырмаларды өз убагында толугу менен аткаруу;

• системалык түрдө педагогикалык практиканын күндөлүгүн толтуруу ишин алып баруу, анын негизинде практика бүткөндөн кийин отчет даярдоо; студент практика мезгилинде аткарган жумушу жана анын сапаты боюнча мектептин мугалими сыяктуу эле жооп берүү;

• практика учурунда мектепте күн сайын 6 саат болуп, өзүнө тиешелүүиштерди аткаруу; мектеп жетекчисинин көрсөтмөлөрүн аткаруу, мектептин ички тартибине баш ийүү;

• практика аягында тиешелүү иш кагаздарын даярдап, атайын түзүлгөн комиссиянын алдында отчет берүү; комиссиянын курамына практика жетекчиси, деканаттын өкүлү жана адистиги туура келген кафедранын мугалими кирет;

• санитардык, техникалык, коопсуздук эрежелерди окуп үйрөнүүгө жана аларды сактоого; • практика аягында 10 күн ичинде группа жетекчисине тиешелүү отчеттук документацияларды тапшыруу;

**Укуктары:**

• Практика мезгилинде пайда болгон бардык суроолор боюнча ректоратка, деканатка, практика жетекчилерине жана мектеп администрациясына кайрылууга;

• мектептеги окуу-усулдук каражаттарды практика учурунда максатка ылайык колдонууга;

• тажрыйбалуу мугалимдердин сабактарына катышууга;

• окутуунун жана тарбиялоонун усул-ыкмаларын эркин тандоого жана колдонууга;

• усулчу окутуучулардын, предмет боюнча мугалимдерден зарыл болгон усулдук жардамдарды алууга;

• өзүнүн демилгеси менен окуучулардын арасында окуткан предмети же тарбия маселелери боюнча иш чараларды өткөрүүгө;

• эгерде студент жүйөлүү себептер менен практиканы өтө албай калса, ал сабактан сырткаркы мезгилде (ошол сессиянын ичинде) практиканы окуу жайдын буйругунун негизинде узартып өтө алууга.

• Студент практиканы окуу жайдын буйругунда көрсөтүлгөн мектепте өтөт. Башка мектепке ректордун буйругунун негизинде гана которула алат.

Өз алдынча башка мектепте практиканы өтүүгө уруксат берилбейт.

**6.Практиканы методикалык жактан камсыздоо**

Адаптациялык-педагогикалык практиканы методикалык жактан камсыздоодо негизинен төмөнкүлөр тиешелүү болуп саналат:

* практиканын программасы;
* практиканы өткөрүү үчүн методикалык колдонмо;

Адаптациялык-педагогикалык практиканы өткөрүүдө негизги документ болуп практиканын программасы эсептелет жана өз ичине төмөлүлөрдү камтып турат:

* адаптациялык-педагогикалык практиканын жалпы жобосу;
* **жогорку билимдүү адистерди даярдоо системасындагы**  адаптациялык-педагогикалык практиканын орду жана ролу;
* адаптациялык-педагогикалык практиканын максаты жана тапырмалыры;
* адаптациялык-педагогикалык практиканын мазмуну жана структурасы;
* сдуденттердин жалпы жана жекече тапшырмаларын аткаруу мөөнөтү.

Адаптациялык-педагогикалык практиканын программасын иштеп чыгууда негизинен төмөнкү талаптар эске алынды:

* келечектеги адистин профессионалдык ишмердүүлүгүн жана негизги зарыл болгон компетенцияларын калыптандырууда маанилүүлүгү;
* студенттердин профессионалдык даярдыгынын талапка ылайык өсүү деңгээлиндеги практиканын орду;
* студенттин теориялык окутуу процессинеги бардык алган билимдерин, ыкмаларын мектепте өз көзү менен көрүп, өз ишмердүүлүгүндө кенен ар тараптуу пайдалануусу;

**Практиканттарды баалоодо төмөндөгүдөй критерийлер эске алынат:**

практиканын программасындагы иш чаралардын аткарылыш деңгээли;

 -студенттин кесиптик –педагогикалылык, машыгууларынын калыптаныш деңгээли;

 - өзүнүн практикалык ишмердүүлүгүн, анын максатын, милдеттерин, мазмунун жана методдордун ишке ашышын теориялык жана практикалык түшүнүүсүнүн, колдонулуусунун деңгээли;

- болочок мугалимдин кесиптик багытынын, мугалимдикке кызыгуусунун, компетенттүүлүгүн, активдүүлүгүнүн, чыгармачылыгынын, окуучуларга болгон мамилесинин деңгээли;

 - жалпы жана кесиптик маданиятынын калыптанышы;

- методисттердин, мектеп жетекчилигинин, мугалимдердин тапшырмаларын өз убагында аткаруу деңгээли;

-практикага катышуу деңгээли;

Адаптациялык-педагогикалык практиканы өткөн студент практика жетекчисине төмөнкү документтерди тапшырууга милдеттүү:

адаптациялык-педагогикалык практикасын өткөндүгү жөнүнө отчет;

Отчетто төмөнкүлөр камтылуусу зарыл.

* адаптациялык-педагогикалык практикасын өткөн мекеме;
* Практиканын мөөнөтү жана түрү;
* Практика учурунда практикант тарабынан аткарылган иштер жөнүндө так жана толук маалымат;

-Практика учурунда кезиккен кыйынчылыктар жана профессионалдык багытта кызыгууну жараткан фактылар;

-Отчет жазылган айы, күнү жана отчет тапшыруучунун колу;

- Практика боюнча талапка ылайык жазылган күндөлүгү.

**Практиканын жүрүшүндө студент-практиканттар төмөндөгүдөй кесиптик ыктарды бекемдөөгө жана өнүктүрүүгө тийиш:**

* сабактын планын жана календардык, тематикалык план түзүү, класстан тышкары тарбиялык иштерди пландаштыруу;
* ой жүгүртүүсүн өстүрүү, оозеки жана жазуу речинин маданиятына жетишүү;
* дидактикалык материалдарды жана көргөзмө куралдарды даярдоону үйрөнүү;
* класстан тышкары тарбиялык иштерди ар түрдүү формаларда уюштуруу;
* коомдук жана өндүрүштүк эмгекти уюштуруу;
* окуучулар, мугалимдер, ата-энелер менен педагогикалык карым катнашта болуу;
* мектеп документтери менен таанышуу ( класс журналы, окуучулардын күндөлүгү, дептерлерди текшерүү) ж.б.
* Балдар жашаган жерлерде тарбиялоо ишетерди уюштуруунун методдорун жана формаларын үйрөнүү;
* Мектептеги тажрыйбалуу мугалимдердин алдыңкы иш тажрыйбаларын үйрөнүү;

**Практика мезгилинде өткөрүлүүчү класстан тышкаркы иштер:**

* Класстан тышкаркы иштер мектептеги окуу тарбиялоо иштеринин составдык бөлүгү жана ал сабак менен тыгыз байланыштаг жараян болуп эсептелет.
* Класстан тышкаркы иштерди уюштуруунун негизги максатыңокуучулардын чыгармачылыгын, өз алдычалуулугун, акыл ишмердүүлүктөрүн, активдүүлүгүн, таанып билүү жөндөмдүүлүктөрүн көрсөтүү;
* Класстан тышкаркы иштерди уюштуруу жана өткөрүү, окуучулардын окуугс болгон кызыгууларын арттыруудагы, билимдерин системалаштырууга, байкоо жөндөмдүүлүктөрүн арттырууга, атаңмекенди сүйүүгө, достукка тарбиялоого тийиш.
* Класстан тышкары иштер окуучуларды адептүүлүккө, эмгекти сүйүүгө, жаратылышты коргоо жана чыныгы адамдык касиеттерди калыптандырууга багытталуусу талапка ылайык.

**Адаптациялык-педагогикалык практиканы өтөө менен студенттер төмөндөгүдөй компетенцияларга ээ болот.**

|  |
| --- |
| **Компетенциялар** |
| **ЖК-2** – билим берүү жараянын муктаждыктарга, окуучулардын заманбап, окутуу технологияларындагы илимий негизделген жетишкендиктерине ылайык пландоого жана ишке ашырууга жөндөмдүү;  **ИК**-**4** – педагогикалык жараяндын бардык субөектеринде жеке инсандар ортосундагы позитивдүү жана конструктивдүү мамилелерди уюуштурууга катыша алат, башкаруучулук чечимдерди кабыл алууга жөндөмдүү; **КК-2** – методикалык проблемаларды (моделдер, методдор, окутуунун технологиялары жана ыкмалары) чечүүнүн ыкмаларына ээ жана окутуунун сапатын баалоонун технологияларын колдонууга жөндөмдүү; **КК-5** – билим берүү программаларын, аларга дидактикалык материалдарды өз алдынча тандай алат жана аларды адаптациялашкандан соң, окуу процессинде педагогикалык рефлексиянын негизинде колдоно билет; |
| **ЖК-6** –билим алууга, алган билимин тынымсыз өнүктүрүүгө жөндөмдүү. **СИМК-4** – өзүнүн артыкчылыктарына жана кемчиликтерине сын көз менен карап, артыкчылыктарын өнүктүрүүнүн жана кемчиликтерин жоюунун каражаттарын, жолдорун таба билет; **КК-1** – психологиялык-педагогикалык компетенттүүлүктөрдү кесиптик милдеттерди чечүүдө колдонууга даяр жана педагогикалык изилдөөлөрдүн натыйжаларын кесиптик ишмердигинде пайдаланууга жөндөмдүү; **КК-7** – жүргүзүлгөн профессионалдык рефлексиянын негизинде өзүн-өзү өнүктүрүү багытында милдеттерди коң билет; |

**Колдонулган адабияттар:**

*1.* КРнын “Билим берүү жөнүндөгү” Мыйзамы, Б-2003.

2. КРнын “Мугалимдин статусу жөнүндөгү” Мыйзамы. Б-2001.

*3.* Сборник государственных образовательных стандартов высшего профессионального образования Часть 3 Б. 2003.

4. Сборник нормативно-правовых актов в области образования Кыргызской Республики Сост.: Б.Х. Кубаев, Ш.Ж. Джусенбаев, К.Д. Добаев и др.: Вып. 1 –Б.: Просвещение, 2004г.

5. Сборник нормативно-правовых актов в области образования Кыргызской Республики Сост.: Б.Х. Кубаев, Ш.Ж. Джусенбаев, К.Д. Добаев и др.: Вып.2 –Б.: Просвещение, 2004г.

6. Жогорку кесиптик билим берүү боюнча мамлекеттик билим берүүчүлүк стандарты 550000-педагогикалык багыт. Б.2015. (Министрликтин 15-сентябрь 2015-ж. №11791 буйругу менен бекилген).

7. Инструкция по педагогической практике студентов государственных университетов Бюллетень №8 Министерства высшего и среднего специального образования СССР, 1986

8. Ош мамлекеттик университетинин Уставы. Ош-2004

9. Ош мамлекеттик университетин 2019-2024- жылдары өнүктүрүү КОНЦЕПЦИЯСЫ -2019 ж.

10. Ош мамлекеттик университетинин №6 -бюллетени. Ош-2011

11. Ош мамлекеттик университетинин студенттеринин педагогикалык практикаларын өткөрүү боюнча ЖОБО- 2013-ж.

12. Бакалавр окуу формасындагы студенттердин педагогикалык (адаптациялык-педагогикалык, кесиптик-базалык, кесиптик-профилдик) практиканын программасы. Ош. 2015.

Ош мамлекеттик университетинин №22-бюллетени.